150મી ગાંધી જયંતિ ઉજવણી માટે સંમેલનમાં ઉપસ્થિતિ ગાંધીજનોએ કરેલા વિવિધ સૂચનો બાદ 15 જેટલા કાર્યક્રમો નક્કી કરવા આવ્યા હતા. જેમાં સમગ્ર ગુજરાતમાં ગાંધીજનોનું સંમેલન યોજવું, સેમિનાર યોજવા, પદયાત્રા યોજવી, પર્યાવરણ જાગૃતિ કાર્યક્રમો, ખાદીગ્રામોદ્યોગ પ્રવુત્તિને વેગ, ગાંધી સાહિત્યનો પ્રચાર પ્રસાર, શાળા કોલેજોમાં ગાંધી ગીતોનો પ્રચાર, વ્યસન મુક્તિ, આશ્રમ શાળાઑ, ઉ.બુ. વિદ્યાલયો અને ગ્રામ વિદ્યાપીઠો દ્વારા આજુબાજુના પાંચ ગામો દત્તક લઈ તેમાં સફાઈ ઝુંબેશ, ભીંત સૂત્રો, વ્યસન મુક્તિ સંદેશ, સજીવ ખેતી કાર્યક્રમો, તેમજ પર્યાવરણને લગતા કાર્યક્રમો કરવા, ગાંધીજીના જીવન પર શેરીનાટકો તૈયાર કરી ગામે ગામ કાર્યક્રમો કરવા, શાળા કોલેજોમાં નિબંધ, ચિત્ર અને વકતૃત્વ સ્પર્ધા, જિલ્લા અને તાલુકા કક્ષાના ગાંધી સંમેલનનું આયોજન, ગાંધી મેળો, ગાંધી અંગેના પ્રદર્શનો તેમજ નઇ તાલીમને ઉજાગર કરવાના કાર્યક્રમો આખું વર્ષ કરવાનું નક્કી થયું હતું.